A sebtapasz fő alkotóelemeit sorra véve a GREEN & PROTECT termékcsaládban több fenntartható anyagot találunk. A fedőréteg szövött anyagból készül, 100%-ban viszkózrostokból. A viszkózrost növényi eredetű, fából készül, a fa pedig megújuló forrásból származik. A fedőréteg FSC minősítésű (a Beiersdorf FSC engedélyszáma: FSC N003710) és vízben teljes egészében biológiailag lebomlik. Az új sebpárna teljes egészében  növényi alapú és teljes mértékben biológiailag lebomló. Ezenkívül a papír, amelyből a sebtapaszok ragasztóvédő lapja készül, szintén FSC minősítésű (a Beiersdorf FSC engedélyszáma: FSC N003710) a fenntartható anyaghasználat maximalizálása érdekében, ugyanakkor a lapon lévő szilikonréteg biomassza-kiegyensúlyozott, ami azt jelenti, hogy az előállításához használt nyersanyagok biometanolból készülnek, mely fenntartható forrásból származik. A ragasztó az egyetlen olyan alkotóelem, amelyet még nem tudtunk fenntarthatóbbá tenni, mivel jelenleg erre nem létezik környezetbarát alternatíva. Folyamatosan keressük az új alternatívákat, hogy még tovább emeljük a fenntarthatóság szintjét, természetesen anélkül, hogy bármilyen engedményt tennénk termékeink teljesítményének és biztonságosságának terén.